બોલીવૂડમાં 2014માં રીલીઝ થયેલી સલમાન ખાન અભિનિત ફિલ્મ ‘જય હો’નું એક ગીત સુપરહીટ થયું હતું. જેના શબ્દો કંઈક આવા હતા. ‘અપના કામ બનતા… ભાડ મેં જાયે જનતા… ગુંગે-બહેરોકી નગરી… કૌન કિસકી સુનતા…’ ગઈકાલે આ ફિલ્મી ગીત જેટ એરવેઝની ફલાઈટમાં રાજકોટથી મુંબઈ જતાં મુસાફરોએ મનોમન ગુનગુનાવ્યું હતંુ ! વાત એમ બની કે, ગઈકાલે રાજકોટથી મુંબઈ જતી ફલાઈટના મુસાફરો પાસેથી ટીકીટ પેટે રૂા.31000 થી રૂા.38000 સુધીની રકમ વસુલવામાં આવી હતી. જન્માષ્ટમીના ફેસ્ટીવલ ફીવરના કારણે ટ્રાફીક વધતાની સાથે જ એર લાઈન્સે ઉઘાડી લૂંટ શરૂ કરી છે અને ‘રાજા’ કહેવાતા ગ્રાહકો ટીકીટ મેળવવા ‘બિચારા’ બની રહ્યા છે.